CELEX: 32019D1728
Language: lv
Date: 2019-10-15 00:00:00
Title: Komisijas Īstenošanas lēmums (ES) 2019/1728 (2019. gada 15. oktobris) par saskaņotajiem rotaļlietu standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām

16.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 263/32
               
            
         KOMISIJAS ĪSTENOŠANAS LĒMUMS (ES) 2019/1728
         (2019. gada 15. oktobris)
         par saskaņotajiem rotaļlietu standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2009/48/EK (2) 13. pantu rotaļlietas, kas atbilst tiem saskaņotajiem standartiem vai to daļām, uz kuriem atsauces publicētas Eiropas Savienības Oficiālajā Vēstnesī, jāprezumē par atbilstīgām minētajos standartos vai to daļās iekļautajām prasībām, kas noteiktas Direktīvas 2009/48/EK 10. pantā un minētās direktīvas II pielikumā.
                  
               
                     (2)
                  
                  
                     Ar 2009. gada 9. jūlija vēstuli M/445 Komisija lūdza Eiropas Standartizācijas komiteju (CEN) un Eiropas Elektrotehnikas standartizācijas komiteju (Cenelec) Direktīvas 2009/48/EK īstenošanas vajadzībām izstrādāt jaunus un pārskatīt spēkā esošos saskaņotos standartus.
                  
               
                     (3)
                  
                  
                     Direktīvas 2009/48/EK II pielikuma III daļas 13. punktā 19 elementiem ir noteiktas robežvērtības attiecībā uz migrāciju no rotaļlietām vai rotaļlietu sastāvdaļām, kuras nedrīkst pārsniegt. Tomēr šīs migrācijas robežvērtības netiek piemērotas, ja var izslēgt jebkādu apdraudējumu, piemēram, ja rotaļlietas sastāvdaļai, kas, iespējams, satur vienu vai vairākus elementus, nav iespējams piekļūt.
                  
               
                     (4)
                  
                  
                     Pamatojoties uz 2009. gada 9. jūlija prasījumu M/445, CEN pārskatīja saskaņoto standartu EN 71-3:2013+A3:2018 par noteiktu elementu migrāciju (atsauce uz šo standartu ir publicēta Eiropas Savienības Oficiālajā Vēstnesī (3)), lai standartā EN 71-3 aprakstītajās testēšanas metodēs iestrādātu jaunākos tehnikas un zinātnes sasniegumus. Minētie sasniegumi ietver uzlabotus hroma (VI) un organisko alvas savienojumu mērīšanas paņēmienus, labāk kontrolētus eksperimentālos apstākļus testu laikā un uzlabotu standarta EN 71-3 struktūru, kas vienkāršo tā lietošanu praksē. Iznākumā tika pieņemts saskaņotais standarts EN 71-3:2019 par noteiktu elementu migrāciju.
                  
               
                     (5)
                  
                  
                     Komisija kopā ar CEN ir novērtējusi, vai CEN izstrādātais saskaņotais standarts EN 71-3:2019 par noteiktu elementu migrāciju atbilst 2009. gada 9. jūlija prasījumam M/445.
                  
               
                     (6)
                  
                  
                     Saskaņotais standarts EN 71-3:2019 atbilst tā aptvertajām prasībām, kuras noteiktas Direktīvā 2009/48/EK. Tāpēc Eiropas Savienības Oficiālajā Vēstnesī jāpublicē atsauce uz šo standartu.
                  
               
                     (7)
                  
                  
                     Saskaņotais standarts EN 71-3:2019 aizstāj saskaņoto standartu EN 71-3:2013+A3:2018. Tāpēc no Eiropas Savienības Oficiālā Vēstneša jāatsauc atsauce uz aizstāto standartu. Lai rotaļlietu ražotājiem dotu pietiekami ilgu laiku produkcijas pielāgošanai pārskatītajām specifikācijām, kas iekļautas saskaņotajā standartā EN 71-3:2019, atsauce uz saskaņoto standartu EN 71-3:2013+A3:2018 jāatsauc zināmu laiku vēlāk.
                  
               
                     (8)
                  
                  
                     Skaidrības un praktisku apsvērumu labad vienā tiesību aktā būtu jāpublicē pilnīgs saraksts ar atsaucēm uz Eiropas standartiem, kas izstrādāti Direktīvas 2009/48/EK īstenošanas vajadzībām un atbilst prasībām, kuras tiem jāaptver. Tāpēc šajā lēmumā būtu jānorāda atsauces uz Eiropas standartiem, kas pašlaik ir publicēti Eiropas Savienības Oficiālajā Vēstnesī (4). Līdz ar to ir nepieciešams atcelt arī Komisijas Īstenošanas lēmumu (ES) 2019/1254 (5).
                  
               
                     (9)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām būtiskajām prasībām. Tādēļ šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem saskaņotajiem rotaļlietu standartiem, kas izstrādāti Direktīvas 2009/48/EK īstenošanas vajadzībām.
         
         
            2. pants
            Ar šo, sākot no dienas, kas noteikta šā lēmuma II pielikumā, atsauc Eiropas Savienības Oficiālajā Vēstnesī publicētās atsauces uz minētajā pielikumā norādītajiem saskaņotajiem rotaļlietu standartiem, kas izstrādāti Direktīvas 2009/48/EK īstenošanas vajadzībām.
         
         
            3. pants
            Īstenošanas lēmumu (ES) 2019/1254 atceļ.
         
         
            4. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 15. oktobrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2009. gada 18. jūnija Direktīva 2009/48/EK par rotaļlietu drošumu (OV L 170, 30.6.2009., 1. lpp.).
         
            (3)  OV C 282, 10.8.2018., 3. lpp.
         
         
            (4)  Komisijas paziņojums saistībā ar to, kā tiek īstenota Eiropas Parlamenta un Padomes Direktīva 2009/48/EK par rotaļlietu drošumu (OV C 282, 10.8.2018., 3. lpp.).
         
            (5)  Komisijas 2019. gada 22. jūlija Īstenošanas lēmums (ES) 2019/1254 par saskaņotajiem rotaļlietu drošuma standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām (OV L 195, 23.7.2019., 43. lpp.).
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 71-1:2014+A1:2018 Rotaļlietu drošums. 1. daļa: mehāniskās un fizikālās īpašības
                     
                  
                        2.
                     
                     
                        EN 71-2:2011+A1:2014 Rotaļlietu drošums. 2. daļa: uzliesmojamība
                     
                  
                        3.
                     
                     
                        EN 71-3:2019 Rotaļlietu drošums. 3. daļa: noteiktu elementu migrācija
                     
                  
                        4.
                     
                     
                        EN 71-4:2013 Rotaļlietu drošums. 4. daļa: eksperimentu komplekti ķīmiskiem un līdzīgiem izmēģinājumiem
                     
                  
                        5.
                     
                     
                        EN 71-5:2015 Rotaļlietu drošums. 5. daļa: ķīmiskās rotaļlietas (komplekti), izņemot eksperimentu komplektus
                     
                  
                        1.
                     
                     
                        EN 71-7:2014+A2:2018 Rotaļlietu drošums. 7. daļa: pirkstzīmēšanas krāsas — prasības un testēšanas metodes
                        Piezīme: attiecībā uz atļauto konservantu klimbazolu (ieraksts Nr. 22 šā standarta B pielikuma B.1. tabulā) atbilstības prezumpcija ir spēkā līdz maksimālajai pieļaujamajai koncentrācijai 0,2 % (nevis 0,5 %). Tā pamatā ir Patērētāju drošības zinātniskās komitejas (SCCS) “Atzinums par klimbazolu (P64) ref. SCCS/1506/13 PAPILDINĀJUMU”, kas tika pieņemts pēc tam, kad standartu publicēja CEN.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Rotaļlietu drošums. 8. daļa: mājas apstākļiem paredzētas aktīvās atpūtas rotaļlietas
                     
                  
                        3.
                     
                     
                        EN 71-12:2013 Rotaļlietu drošums. 12. daļa: N-nitrozamīni un N-nitrozējamas vielas
                     
                  
                        4.
                     
                     
                        EN 71-13:2014 Rotaļlietu drošums. 13. daļa: ožas trenēšanas galda spēles, degustācijas galda spēles, kosmētikas komplekti un degustācijas komplekti
                     
                  
                        5.
                     
                     
                        EN 71-14:2018 Rotaļlietu drošums. 14. daļa: mājas apstākļiem paredzētie batuti
                     
                  
                        6.
                     
                     
                        EN 62115:2005 Elektriskās rotaļlietas. Drošība
                        IEC 62115:2003 (ar grozījumiem) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (ar grozījumiem)
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas diena
                     
                  
                        1.
                     
                     
                        EN 71-3:2013+A3:2018 Rotaļlietu drošums. 3. daļa: noteiktu elementu migrācija
                     
                     
                        2020. gada 15. aprīlis
                     
                  
                        2.
                     
                     
                        EN 71-14:2014+A1:2017 Rotaļlietu drošums. 14. daļa: mājas apstākļiem paredzētie batuti
                     
                     
                        2020. gada 22. janvāris